కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆడిషన్‌కి వెళ్తే రేప్‌ సీన్‌ చేయాలన్నారు: నటి
ఆడిషన్స్‌కు వెళ్లినప్పుడు తనకు ఎదురైన చేదు అనుభవాన్ని బయటపెట్టారు బాలీవుడ్ నటి మాన్వి గగ్రూ. ఓ ఆఫీస్‌కు రమ్మని చెప్పి రేప్ సీన్‌లో నటించాలని చెప్పారట.
Samayam Telugu | Updated:
Nov 14, 2019, 11:18AM IST
మాన్వి గగ్రూ
స్టార్ కిడ్స్‌కి అవకాశాలు అడగకుండానే వచ్చేస్తాయి. కానీ ఎన్నో ఆశలతో బయటి నుంచి ఇండస్ట్రీకి వచ్చేవారికి ఎదురయ్యే అనుభవాలు అన్నీ ఇన్నీ కావు. లక్ ఉంటే ఆడిషన్స్‌లో పాల్గొని సినిమాలకు సెలెక్ట్ అయిపోతారు. లేకపోతే క్యాస్టింగ్ కౌచ్ ఎదుర్కోవాల్సి వస్తుంది. బాలీవుడ్ నటి మాన్వి గగ్రూకు కెరీర్‌ తొలినాళ్లలో ఇలాంటి చేదు అనుభవమే ఎదురైందట. ఈ విషయాన్ని ఆమె మీడియా ద్వారా వెల్లడించారు. సినిమాల్లో ప్రయత్నించాలని అనుకున్న మాన్వి ఓసారి ఆడిషన్స్ కోసం ముంబయి వెళ్లారట. ఆ సమయంలో క్యాస్టింగ్ డైరెక్టర్ ఒకరు మాన్విని ఆఫీస్‌లోనే రేప్ సీన్‌లో నటించి చూపించాలని డిమాండ్ చేశాడట. దాంతో భయపడిన మాన్వి ఆఫీస్‌ నుంచి పరుగులు తీశారట.
READ ALSO: మద్యం సీసాలు కూడా చూపించరా?: హీరో ఆగ్రహం
‘నాకు ఇప్పటికీ గుర్తు. ఓసారి ఆడిషన్‌కి వెళ్తే రేప్ సీన్‌లో నటించాలని చెప్పారు. ఆ రూంలో కేవలం ఇద్దరు మగాళ్లు ఉన్నారు. వారి ముందు నన్ను రేప్ సీన్‌లో నటించమన్నారు. ఆ గదే వారి ఆఫీసట. అందులో ఓ బెడ్ కూడా ఉంది. భయంతో బయటికి పరుగులు తీశాను. మళ్లీ వారు పిలిచినా కూడా వెళ్లలేదు. వారు చెప్పినట్లు నేను రేప్ సీన్‌లో నటించి ఉంటే నా పరిస్థితేంటో ఊహించుకుంటేనే భయంగా ఉంది. ఆడిషన్ పేరిట వారు నన్ను ఏదైనా చేసి ఉండొచ్చు’ అని వెల్లడించారు. కానీ లక్కీగా మాన్వి ట్యాలెంట్‌ను గుర్తించి ఆమెకు సినిమాల్లో అవకాశాలు ఇవ్వడం మొదలుపెట్టారు. ఇప్పటివరకు ఆమె ‘ట్రిప్లింగ్ 3’, ‘ఫోర్ మోర్ షాట్స్’, ‘ఉజ్బా చమన్’ సినిమాల్లో నటించారు. ఈ మూడిట్లో ఆమె పాత్రకు మంచి మార్కులు పడ్డాయి. ‘2019 నాకు ఎన్నో మంచి అనుభవాలను ఇచ్చింది. నేను చాలా సంతోషంగా ఉన్నాను. ఈ సినిమాల్లో నటించడం వల్ల నేను ఎన్నో విదేశాలకు వెళ్లగలుగుతున్నాను. ఒకవేళ సినిమాల్లోకి రాకపోయి ఉంటే నా సొంత డబ్బులతో ఇన్ని ప్రాంతాలకు తిరిగేదాన్ని కాదు’ అని వెల్లడించింది మాన్వి.